AUDITORES SPECTATISSIMI, EXOPTATISS1MI ! 



Tanta et tarn eximia omnium, hac aetate, imprimis vero discipli- 

 narum mathematicarum et physicarum, sunt incrementa, ut nulli non 

 appareant, omnesque, docti et indocti pariter, earundem progressus ad- 

 mirabiles uno ore celebrent. Ad hunc consensum si attendimus, congruere 

 et concordare videntur , quae discrepantia censebantur , aut fere omnes 

 appetere, quod plures repudiabant, et judicare videntur permulti, qui 

 tanta de re ne cogitare quidem posse existimabantur. Itaque ouncti fere 

 ad bonum optimumque contendunt , nonnulli tantummodo tardiores , 

 et quasi obcaecati, haud accedunt, paucissimi denique, et rari etiam, 

 tantaque in frequentia facile cernendi, recedunt, aut viam veram illam, 

 jam jam apertam et munitam, ingredi recusant. 



Quae si fortasse verbis nimis ornata aut per jocum potius quam serio 

 dicta videantur, attamen verissimum profecto, quod summa omnes tenet 

 admiratio, qui vastam necdum emensam disciplinarum mathematicarum et 

 physicarum aream perlustrant. 



Etenim , quocunque circumspiciunt , vix ullum spatium cernunt incultum , 

 nee iter impervium, aut angulum aliquem nondum conspectum. Fertilia 

 ubique apparent, sterilia nusquam. Plena et occupata sunt omnia, totaque 

 regio, conspectui aperta, viriditate gaudet floribusque micat, aut segetibus 

 densissimis abundat, quibus quidem demessis, ipsa arva, quiete non in- 

 digentia, nova continuo excipiunt semina, brevi revirescunt, novosque, 

 reflorescentes , ferunt fructus. Ipsi autein hujus felicissimae regionis incolae 

 opus gnaviter perficiunt. Plerique arantes , seminantes , colentes , metentes , 



